**Τι Είναι ο Άνθρωπος;**

Διάλεξη 2

Η Εικόνα του Θεού

**Ι.ΕΙΣΑΓΩΓΗ**

Οι άνθρωποι δημιουργήθηκαν κατ’ εικόνα και καθ’ ομοίωσιν του Θεού (Γένεση 1:27)

**Δημιούργησε, λοιπόν, ο Θεός τον άνθρωπο σύμφωνα με τη δική του την εικόνα, «κατ’ εικόνα Θεού» τον δημιούργησε, τους δημιούργησε άντρα και γυναίκα (Γένεση 1:27).**

**ΙΙ.ΡΟΛΟΣ**

Ο Θεός ανέθεσε στους ανθρώπους να διαχειριστούν τη δημιουργία εκ μέρους του (Γένεσης 1:27-28)

**Δημιούργησε, λοιπόν, ο Θεός τον άνθρωπο σύμφωνα με τη δική του την εικόνα, «κατ’ εικόνα Θεού» τον δημιούργησε, τους δημιούργησε άντρα και γυναίκα. Τους ευλόγησε και τους είπε: «Να κάνετε πολλά παιδιά, ώστε να πολλαπλασιαστείτε, να γεμίσετε τη γη και να κυριαρχήσετε σ’ αυτήν. Να εξουσιάσετε στης θάλασσας τα ψάρια, στου ουρανού τα πτηνά και σε κάθε ζώο που κινείται πάνω στη γη» (Γένεση 1:27-28).**

Είμαστε οι αντιβασιλείς του Θεού — οι διοικητικοί του αναπληρωτές ή οι υπηρέτες ή οι υποτελείς βασιλιάδες του.

**Α.ΕΙΚΟΝΑ ΨΕΥΤΙΚΩΝ ΘΕΩΝ**

**1.Είδωλα**

Όταν κατασκευαζόταν ένα είδωλο, θεωρούνταν ότι μέσα του κατοικούσε μαγικά ο θεός που αναπαραστούσε.

Τα είδωλα έγιναν αντιπρόσωποι, και ακόμη και υποκατάστατα, των ίδιων των θεών.

Οι προφήτες επικρίνανε την λατρεία των ειδώλων:

* Αββακούμ 2:18-19 – τα είδωλα είναι άψυχα· δεν υπάρχει θεία παρουσία μέσα τους.

**Τι ωφελεί το είδωλο που έφτιαξε ο τεχνίτης;... Αλίμονο σ’ εκείνον που λέει στο ξύλο: «Ξύπνα» και στο νεκρό λιθάρι: «Πάρε ζωή!» Αυτό θα προφητέψει; Με μάλαμα είναι καλυμμένο και με ασήμι, αλλά ζωή σταλιά δεν έχει μέσα του (Αββακούμ 2:18-19).**

* Ησαΐας 44:13-20 – οι ειδωλολάτρες κατασκευάζουν είδωλα από το ίδιο ξύλο που χρησιμοποιούν για να ανάψουν φωτιά και να μαγειρέψουν το φαγητό τους.

**Ο ξυλουργός… Μπορεί να κόψει και να χρησιμοποιήσει κέδρους ή να διαλέξει ένα πλατάνι ή μια βαλανιδιά… Απ’ αυτό το ξύλο παίρνει και θερμαίνεται, με το ίδιο ακόμα φτιάχνει ένα θεό και τον λατρεύει· το κάνει είδωλο και μπρος του γονατίζει… Δε χρησιμοποιούν τη σκέψη τους ούτε τη γνώση ή τη νόησή τους, ώστε να πουν: «… θα γονατίσω μπρος σ’ ένα κομμάτι ξύλο;» … η απατημένη του καρδιά τον ξεγελά, και δεν μπορεί η ψυχή του να βρει λύτρωση ούτε και να σκεφτεί ότι το είδωλο που μες στο χέρι του κρατάει είναι απάτη (Ησαίας 44:13-20).**

Η Γραφή διδάσκει ότι μερικοί ψεύτικοι θεοί είναι στην πραγματικότητα δαιμόνια (Δευτερονόμιο 32:17· Ψαλμός 106:37· 1 Κορινθίους 10:20).

**2.Βασιλείς**

Σε πολλούς πολιτισμούς της αρχαίας Εγγύς Ανατολής, οι βασιλείς αποκαλούνταν “εικόνα” του θεού που υπηρετούσαν:

* Αίγυπτος - οι φαραώ αναφέρονταν ως εικόνες διαφόρων θεών.
* Μεσοποταμία - οι βασιλιάδες αποκαλούντε ως εικόνα θεού, συμπεριλαμβανομένων των θεών Σαμάς και Μαρδούκ.

Οι αρχικοί παραλήπτες του Μωυσή θα μπορούσαν εύκολα να υποθέσουν ότι η «εικόνα του Θεού» αναφερόταν στο αξίωμα του βασιλιά.

**Β. ΕΙΚΟΝΑ ΤΟΥ ΑΛΗΘΙΝΟΥ ΘΕΟΥ**

**Μετά είπε ο Θεός: «Ας φτιάξουμε τον άνθρωπο σύμφωνα με την εικόνα τη δική μας και την ομοίωση, κι ας εξουσιάζει στης θάλασσας τα ψάρια, στου ουρανού τα πτηνά, στα ζώα και γενικά σ’ όλη τη γη και στα ερπετά που σέρνονται πάνω σ’ αυτήν» (Γένεση 1:26).**

Το πρώτο πράγμα που λέει η Αγία Γραφή για την ανθρωπότητα είναι ότι είμαστε η εικόνα και η ομοίωση του Θεού (Γένεση 1:26).

**1.Βιβλική χρήση των λέξεων**

“Εικόνα”- (*tselem* στα εβραϊκά) ανάγλυφο ή χυτό είδωλο, ομοίωμα αντανάκλαση ή μια σκιά

“Ομοίωση” ( *dĕmuth* στα εβραϊκά) ένα άγαλμα, ένα σχέδιο, την εμφάνιση ή τον ήχο ενός πράγματος σε σύγκριση με κάποιο άλλο ου έχει παρόμοια μορφή.

Η “εικόνα” και το “ομοίωμα” και τα δύο παρομοιάζουν ένα ομοίωμα ή σχέδιο από κάποιο ανώτερο πρότυπο πραγματικότητας.

Η Αγία Γραφή επιβεβαιώνει ότι μόνο ο Θεός είναι Θεός (Ρωμαίους 3:30· Α Κορινθίους 8:6· Ιακώβου 2:19)

**…ένας είναι ο Θεός (Προς Ρωμαίους 3:30).**

Είμαστε η εικόνα και η ομοίωση του Θεού επειδή διαχειριζόμαστε τη γη ως υπηρέτες βασιλείς του Θεού και είμαστε εξοπλισμένοι με τις απαραίτητες ιδιότητες και ικανότητες για να διεκπεραιώσουμε την ευθύνη μας.

**2.Ιησούς Χριστός**

Δύο πτυχές που χρησιμοποίησε ο Παύλος για να τονίσει τον Ιησού ως την τέλεια εικόνα του Θεού (Β’ Κορινθίους 4:4-5):

**Ο σατανάς, ο θεός αυτού του αιώνα, έχει τυφλώσει τη σκέψη των απίστων, ώστε να μην μπορούν να δουν το φως του ευαγγελίου, που αποκαλύπτει τη δόξα του Χριστού, ο οποίος είναι εικόνα του Θεού. Γιατί εμείς δεν κηρύττουμε τον εαυτό μας, αλλά τον Ιησού Χριστό ως Κύριο, και τους εαυτούς μας δούλους σας για χάρη του Ιησού (Β’ Προς Κορινθίους 4:4-5).**

* Η θεία δόξα του Ιησού

Στον Χριστό, φανερώνεται κάθε γνώρισμα του Θεού και εκδηλώνεται (Κολοσσαείς 2:9, Εβραίους 1:3, Ιωάννης 14:9).

* Το αξίωμα του Ιησού ως Κυρίου ή Βασιλιά

Ο Ιησούς ασκεί τέλεια την κυριαρχία του Θεού στη δημιουργία (Κολοσσαείς 1:13-18).

**Αυτός είναι η ακτινοβολία του θεϊκού μεγαλείου και η τέλεια έκφραση της θεϊκής υπόστασης (Προς Εβραίους 1:3).**

**Αυτός που έχει δει εμένα, έχει δει τον Πατέρα (Κατά Ιωάννην 14:9).**

**Ο Θεός Πατέρας μάς λύτρωσε από τη σκοτεινή εξουσία του σατανά και μας πολιτογράφησε στη βασιλεία του αγαπητού Υιού του… Αυτός είναι εικόνα του αόρατου Θεού, πριν από κάθε πλάσμα γεννημένος. Γιατί τα πάντα δι’ αυτού ήρθαν στην ύπαρξη, όσα στον ουρανό κι όσα στη γη, τα ορατά και τα αόρατα, θρόνοι και κυριότητες, αρχές και εξουσίες. Ό,τι υπάρχει είναι πλασμένο δι’ αυτού κι αυτόν έχει σκοπό του… Αυτός η κεφαλή του σώματος που είναι η εκκλησία, αυτός αρχή της νέας ανθρωπότητας απ’ τους νεκρούς ο πρωταναστημένος, ώστε να γίνει σ’ όλα εκείνος πρώτος (Προς Κολοσσαείς 1:13-18).**

Ο Ιησούς είναι η τέλεια εικόνα του Θεού λόγω της υπεροχής του σε κάθε τομέα:

* βασιλιάς στη βασιλεία του Θεού
* πρωτότοκος όλης της δημιουργίας
* η πηγή κάθε άλλης εξουσίας
* η κεφαλή της εκκλησίας
* ο πρώτος άνθρωπος που αναστήθηκε και δοξάστηκε

Είμαστε η πλήρης εικόνα του Θεού, κυβερνούμε εκ μέρους του, να εκτελούμε το θέλημά του και να αντανακλούμε τη δόξα του ( Α’ Προς Κορινθίους 11:7)

**Ο άντρας…είναι εικόνα και δόξα του Θεού (Α΄ Προς Κορινθίους 11:7).**

**3.Εξουσιοδότηση**

Ως εικόνες του Θεού, μας δίνεται εξουσία πάνω στη γη.

Όλα τα ανθρώπινα όντα είναι αντιβασιλείς, ή υπηρέτες βασιλείς, του Θεού, των οποίων το έργο είναι να κάνουν το θέλημά του στη γη.

Αρμοδιότητες της εξουσίας μας (Γένεση 1:27-28):

• να γεμίσουμε τη γη με την εικόνα του Θεού

• να κυριαρχήσουμε σε όλα τα πλάσματα της γης

• να εξουσιάσουμε στη γη

**Δημιούργησε, λοιπόν, ο Θεός τον άνθρωπο σύμφωνα με τη δική του την εικόνα, «κατ’ εικόνα Θεού» τον δημιούργησε, τους δημιούργησε άντρα και γυναίκα. Τους ευλόγησε και τους είπε: «Να κάνετε πολλά παιδιά, ώστε να πολλαπλασιαστείτε, να γεμίσετε τη γη και να κυριαρχήσετε σ’ αυτήν. Να εξουσιάσετε στης θάλασσας τα ψάρια, στου ουρανού τα πτηνά και σε κάθε ζώο που κινείται πάνω στη γη» (Γένεση 1:27-28).**

Ο ρόλος μας ως εικόνα Θεού ανυψώνει όλη την ανθρωπότητα στο επίπεδο των βασιλιάδων.

Έχουμε εξουσία μόνο επειδή μας το επιτρέπει.

Η κυριαρχία μας στη γη είναι πάντα κατώτερη από το θέλημα του μεγάλου μας Θεού και Βασιλιά.

**ΙΙ. ΓΝΩΡΙΣΜΑΤΑ**

**Α.ΗΘΙΚΕΣ ΙΚΑΝΟΤΗΤΕΣ**

Αναφέρεται στην ικανότητά μας να διαχωρίζουμε μεταξύ:

* σωστού/καλού - οι ιδέες, οι συμπεριφορές και τα συναισθήματα που εγκρίνει και ευλογεί ο Θεός.

και

* λάθος/κακό - οι ιδέες, οι συμπεριφορές και τα συναισθήματα που απαγορεύει και τιμωρεί.

Η ηθική μας κρίση έχει υποστεί φθορά από την πτώση της ανθρωπότητας στην αμαρτία ωστόσο, δεν έχει καταστραφεί πλήρως.

Όταν έβαλε ο Θεός την ανθρωπότητα στον Κήπο της Εδέμ, οι άνθρωποι αναγνώρισαν τις ηθικές τους υποχρεώσεις.

Ο Αδάμ και η Εύα συνειδητοποίησαν κάποια νέα πράγματα όταν έφαγαν από τον απαγορευμένο καρπό, η Αγία Γραφή, όμως, δεν συνδέει αυτά που κατάλαβαν με την ηθική κρίση.

**Τότε άνοιξαν τα μάτια και των δύο και κατάλαβαν ότι ήταν γυμνοί (Γένεση 3:7).**

**και θ’ αποκαλυφθεί η γυμνότητά σου και θα ταπεινωθείς. Θα πάρω εγώ εκδίκηση, κανείς δε θα με σταματήσει (Ησαΐας 47:3).**

Επειδή το μυαλό και η συνείδησή μας είναι διεφθαρμένα:

* Δεν μπορούμε να αξιολογήσουμε σωστά το καλό και το κακό (Τίτος 1:15).
* Δεν μπορούμε να ενεργούμε με ηθικούς τρόπους (Τίτος 1:16· Ρωμαίους 8:7-8).

**Για τους μολυσμένους όμως και τους απίστους τίποτα δεν είναι καθαρό, γιατί και το μυαλό τους κι η συνείδησή τους είναι μολυσμένα (Προς Τίτον 1:15).**

**Διακηρύττουν ότι γνωρίζουν το Θεό, αλλά με τα έργα τους τον αρνούνται.**

**Είναι απειθείς, δεν υποτάσσονται στο Θεό κι είναι ανίκανοι για οποιοδήποτε καλό έργο (Προς Τίτον 1:16).**

**[Όποιος διακατέχεται από τις αμαρτωλές ανθρώπινες επιθυμίες] αφού δεν υποτάσσεται στο θεϊκό νόμο, αλλά ούτε και μπορεί να υποταχθεί. Όσοι, λοιπόν, ακολουθούν τις αμαρτωλές επιθυμίες, δεν μπορούν ν’ αρέσουν στο Θεό (Προς Ρωμαίους 8:7-8).**

Η Αγία Γραφή, όμως, αναφέρεται ξανά στην αμαρτωλή ανθρωπότητα ως εικόνα και ομοίωση του Θεού (Γένεση 9:6, Ιάκωβος 3:9).

Όταν πιστεύουμε στον Χριστό, ο Θεός ξεκινά να ανανεώνει και να αποκαθιστά αυτήν τη διάσταση της εικόνας του μέσα μας(Εφεσίους 4:24).

**Να ντυθείτε τον καινούριο άνθρωπο, που ο Θεός κατά το σχέδιό του τον έχει πλάσει για να ζει με δικαιοσύνη και αγιότητα που προέρχονται από την αλήθεια (Προς Εφεσίους 4:24).**

**Β.ΛΟΓΙΚΕΣ ΙΚΑΝΟΤΗΤΕΣ**

Η εικόνα του Θεού στους ανθρώπους συμπεριλαμβάνει την ικανότητά μας να σκεφτόμαστε λογικά και να επεξεργαζόμαστε πολύπλοκα συναισθήματα.

Μέρος αυτής της λογικής ικανότητας χάθηκε με την πτώση μας στην αμαρτία (Εκκλησιαστής 9:3· Ιερεμίας 19:9· Δευτερονόμιο 29:2-3· Ιωάννης 8:43-47· Εφεσίους 4:17-18).

**να μη ζείτε πια όπως ζουν οι ειδωλολάτρες, που ακολουθούν τους μάταιους διαλογισμούς τους. Το μυαλό τους είναι σκοτισμένο και έχουν αποξενωθεί από τη ζωή που δίνει ο Θεός, γιατί έχουν άγνοια, κι η καρδιά τους έχει πορωθεί (Προς Εφεσίους 4:17-18).**

Η πτώση μας στην αμαρτία διέφθειρε την ικανότητά μας να σκεφτόμαστε και να κατανοούμε τον κόσμο από την οπτική του Θεού, όμως δεν τον κατέστρεψε πλήρως:

* Ακόμη και οι άπιστοι έχουν τη λογική ικανότητα να γνωρίζουν ότι ο Θεός υπάρχει και να αναγνωρίζουν ορισμένες διαστάσεις των αόρατων ικανοτήτων και της θείας φύσης του (Ρωμαίους 1:19-20).
* Ο Θεός έχει δώσει στους πιστούς το Άγιο Πνεύμα του και το νου του Χριστού, ώστε να μπορούμε να κατανοήσουμε ξανά την πραγματικότητα με τον ίδιο τρόπο που κάνει ο Θεός (Α Κορινθίους 2:11-16, Κολοσσαείς 3:10).

**Τώρα πια έχετε ντυθεί τον καινούριο άνθρωπο, που ανανεώνεται συνεχώς σύμφωνα με την εικόνα του δημιουργού του (Προς Κολοσσαείς 3:10).**

**Γ.ΠΝΕΥΜΑΤΙΚΕΣ ΙΚΑΝΟΤΗΤΕΣ**

Ο Θεός είναι Πνεύμα - υπάρχει πέρα ​​ή πάνω από το φυσικό βασίλειο, στο υπερφυσικό βασίλειο, όπου δεν έχει φυσικό σώμα (Ιωάννης 4:24).

**Ο Θεός είναι πνεύμα (Κατά Ιωάννην 4:24).**

Η αθάνατη πνευματική μας ύπαρξη είναι άλλο ένα γνώρισμα του Θεού που έχουμε κι εμείς.

Η δημιουργία του Αδάμ από τον Θεό διαχωρίζει την ανθρωπότητα από τα άλλα πλάσματα:

* Μόνο για τον Αδάμ, όμως, καταγράφεται ότι έλαβε την ψυχή του απευθείας από την πνοή του Θεού. (Γένεση 2:7).
* Μόνο για τα ανθρώπινα όντα αναφέρεται ότι η πνευματική τους ύπαρξη συνεχίζει και υπάρχει αφού πεθάνει το σώμα τους (Ιωάννης 5:28-29· Αποκάλυψη 10:11–21:5).

**ΙΙΙ. ΣΧΕΣΕΙΣ**

Όταν ανέθεσε ο Θεός στην ανθρωπότητα τον ρόλο της εικόνας του μέσα στον κόσμο, είχε ως αποτέλεσμα τη δημιουργία διαφόρων σχέσεων.

**Α.ΘΕΟΣ**

Η σχέση διαθήκης του Θεού με την ανθρωπότητα έμοιαζε με αρχαίες συνθήκες της Εγγύς Ανατολής με τους επικυρίαρχους και τους υποτελείς.

Χαρακτηριστικά που ήταν κοινά στις αρχαίες συνθήκες της Εγγύς Ανατολής:

* η ευεργεσία του επικυρίαρχου προς τον υποτελή του
* η πιστότητα που απαιτούσε ο επικυρίαρχος από τον υποτελή του
* οι επιπτώσεις της πιστότητας ή της απιστίας του υποτελούς
* οι συνθήκες συνέχιζαν να ισχύουν για τις επόμενες γενιές

**1.Φανέρωση Χαρακτήρα του Θεού**

Ο σκοπός της εικόνας του αληθινού Θεού είναι να φανερώσει τον χαρακτήρα του (αγνός, άγιος και δίκαιος) όπου κι αν εμφανίζονται (Α' Πέτρου 1:15-16· Εβραίους 12:14).

**… όλη σας η συμπεριφορά να είναι άγια, όπως άγιος είναι κι ο Θεός που σας κάλεσε. Γι’ αυτό λέει η Γραφή: *Να γίνετε άγιοι γιατί εγώ είμαι άγιος* (Α’ Πέτρου 1:15-16)*.***

**Να επιδιώκετε την ειρήνη με όλους· επιδιώκετε και την αγιότητα, χωρίς την οποία κανείς δε θ’ αντικρύσει τον Κύριο (Προς Εβραίους 12:14).**

Οι πεσμένοι άνθρωποι δεν μπορούν να είναι τελείως ηθικά καθαροί με τη δική τους αξία αλλά στηρίζονται στην τέλεια αγιότητα του Χριστού για να σταθούν ενώπιον του Θεού.

Ο Θεός εξακολουθεί να απαιτεί να επιδιώκουμε την ηθική καθαρότητα (πχ τήρησης των εντολών του).

Με τη χάρη του Θεού, γινόμαστε καθαρότερες εικόνες του καθώς επιδιώκουμε την ηθική καθαρότητα και τη δικαιοσύνη (2 Κορινθίους 3:18).

**Αν ισχυριστούμε πως είμαστε αναμάρτητοι, εξαπατούμε τον εαυτό μας και δε λέμε την αλήθεια… Αν ισχυριστούμε πως δεν έχουμε ποτέ αμαρτήσει, βγάζουμε ψεύτη το Θεό, και ο λόγος του δε ζει μέσα μας (Α’ Ιωάννου 1:8, 10).**

**Όλοι, εμείς, λοιπόν, χωρίς κάλυμμα στο πρόσωπο, κοιτάζουμε σαν σε καθρέφτη τη λαμπρότητα του Κυρίου και μεταμορφωνόμαστε σ’ αυτήν τη λαμπρή εικόνα του· με την ενέργεια του Κυρίου, που είναι το Πνεύμα, βαδίζουμε από δόξα σε δόξα (Β’ Προς Κορινθίους 3:18).**

**2.Διαφύλαξη Αγνής Λατρείας**

Το γεγονός ότι οι άνθρωποι είναι η αληθινή εικόνα του Θεού σημαίνει ότι τα είδωλα και οι άλλες αναπαραστάσεις του Θεού είναι εσφαλμένες απεικονίσεις.

**Τη μέρα που σας μίλησε ο Κύριος στο Χωρήβ, μέσα από τη φωτιά, δεν είδατε καμιά μορφή. Προσέξτε, λοιπόν, να μη διαφθαρείτε ποτέ και κατασκευάσετε κάποιο είδωλο, κάποια εικόνα οποιασδήποτε μορφής, ομοίωμα άντρα ή γυναίκας (Δευτερονόμιο 4:15-16).**

Ο Μωυσής υπενθύμισε στον λαό του ότι ο Θεός δεν είχε αποκαλυφθεί σε φυσική μορφή επειδή ήθελε να προστατεύσει την αγνότητα της λατρείας του.

Ο Θεός είναι ο αληθινός Θεός, και δεν μπορεί να αντιμετωπίζεται όπως οι ψεύτικοι θεοί των εθνών (Δευτερονόμιο 4:15-16).

**3.Χτίσιμο Βασιλείας Θεού**

Ο Θεός διέταξε την ανθρωπότητα να «γεμίσει τη γη», δίνοντάς μας οδηγίες μας ζητούσε να πληθύνουμε τις εικόνες του παντού σε όλο τον κόσμο (Γένεση 1:28).

Ως αντιβασιλείς ή υπηρέτες βασιλείς του Θεού, φέρουμε την κυριαρχία του μαζί μας όπου πάμε.

Όλα τα ανθρώπινα όντα γεννιούνται στο εχθρικό βασίλειο του Σατανά μέχρι να φτάσουμε στην πίστη στον Χριστό (Εφεσίους 2:1-2).

**Ήσασταν κι εσείς άλλοτε πνευματικά νεκροί εξαιτίας των παραπτωμάτων και των αμαρτιών σας. Ζούσατε τότε σύμφωνα με τις απαιτήσεις αυτού εδώ του κόσμου, υπακούοντας στον άρχοντα των πονηρών δυνάμεων που βρίσκονται ανάμεσα σε ουρανό και γη, στο σατανικό πνεύμα που εξακολουθεί να εξουσιάζει όσους δεν υπακούν στο Θεό (Προς Εφεσίους 2:1-2).**

**Β.ΆΝΘΡΩΠΟΙ**

**1.Αξιοπρέπεια**

Κάθε άνθρωπος φέρει την εικόνα του Θεού και αξίζει να αντιμετωπίζεται με αξιοπρέπεια και σεβασμό.

Η κακομεταχείριση των αντιπροσώπων, λοιπόν, του Θεού είναι προσβολή προς τον ίδιο τον Θεό.

**Αν καταπιέζεις τον φτωχό, τον πλάστη του προσβάλλεις· ενώ όταν τον φτωχό ελεείς, τον πλάστη του τιμάς (Παροιμίες 14:31).**

**2.Δικαιοσύνη**

Η Αγία Γραφή διατάζει καθαρά να αγωνιζόμαστε για τη δικαιοσύνη για όλες τις εικόνες του Θεού (Γένεση 9:6· Ιάκωβος 3:9).

Ο ρόλος μας ως υπηρέτες βασιλείς του Θεού μας υποχρεώνει να εργαζόμαστε για να φέρουμε τη δικαιοσύνη.

Παραδείγματα:

* Βασιλιάς Σολομώντας (Β’ Χρονικών 9:8)
* Ιησούς (Ησαΐα 42:1-4)

**Ας είναι ευλογημένος ο Κύριος, ο Θεός σου, που σε διάλεξε να σε ανεβάσει στο θρόνο του, για να βασιλεύεις εξ ονόματός του! Ο Θεός σου αγάπησε τους Ισραηλίτες και γι’ αυτό έκανε το θρόνο σου ακλόνητον για πάντα, κι όρισε εσένα βασιλιά του, για να κάνεις σωστή κρίση και ν’ απονέμεις δικαιοσύνη (Β’ Χρονικών 9:8).**

**… θα φέρει στα έθνη δικαιοσύνη… πραγματική θα φέρει σ’ όλους δικαιοσύνη.**

**Αυτός δεν θα δειλιάσει ούτε θα εξασθενήσει, ωσότου εγκαταστήσει στη γη τη δικαιοσύνη· κι οι μακρινές οι χώρες θα περιμένουνε το νόμο του (Ησαΐας 42:1-4).**

**Γ.ΔΗΜΙΟΥΡΓΙΑ**

Ως εικόνα Θεού, οι άνθρωποι έχουν ευθύνη να γεμίσουμε και να διαχειριστούν τη γη, καθώς και να φροντίσουν τα πλάσματά της (Γένεσης 1:27-28 “πολιτισμική εντολή”).

**Δημιούργησε, λοιπόν, ο Θεός τον άνθρωπο σύμφωνα με τη δική του την εικόνα, «κατ’ εικόνα Θεού» τον δημιούργησε, τους δημιούργησε άντρα και γυναίκα. Τους ευλόγησε και τους είπε: «Να κάνετε πολλά παιδιά, ώστε να πολλαπλασιαστείτε, να γεμίσετε τη γη και να κυριαρχήσετε σ’ αυτήν. Να εξουσιάσετε στης θάλασσας τα ψάρια, στου ουρανού τα πτηνά και σε κάθε ζώο που κινείται πάνω στη γη» (Γένεση 1:27-28).**

Ο Θεός περίμενε από τους ανθρώπους:

* να μετατρέψουν όλο τον κόσμο στον ιερό κήπο του Θεού.
* να εξουσιάζει σωστά πάνω στα ζώα:
  + εξημερωμένα ζώα – Έξοδος 20:10. Δευτερονόμιο 22:10; 25:4
  + άγρια ​​ζώα – Έξοδος 23:11. Δευτερονόμιο 22:6-7

Ως εκπρόσωποι του Θεού στη γη, μας θεωρεί προσωπικά υπεύθυνους για την εκτέλεση του ρόλου μας έτσι που να εκπληρώνει το σχέδιό του, να ωφελείται η δημιουργία του και τα πλάσματά του και να του φέρνουμε δόξα.

**V.ΣΥΜΠΕΡΑΣΜΑ**

**Ερωτήσεις αναθεώρησης**

1. Ποια είναι η φύση του αξιώματος μας ως «εικόνας Θεού»; Πού παρουσιάζεται και εξηγείται για πρώτη φορά η φύση του ρόλου μας στη Γένεση;
2. Πώς λειτουργούσαν οι εικόνες των ψεύτικων θεών κατά τους βιβλικούς χρόνους; Πώς θα είχε επηρεάσει η πολιτιστική αυτή πρακτική τον τρόπο με τον οποίο οι αρχικοί παραλήπτες του Μωυσή ερμήνευσαν το εδάφιο Γένεση 1:27;
3. Η Αγία Γραφή μας λέει ότι είμαστε η εικόνα και η ομοίωση του ενός αληθινού Θεού. Χρησιμοποιώντας βιβλικές αναφορές, εξηγήστε τι σημαίνει αυτό, ειδικά όσον αφορά το αξίωμά μας ως «εικόνα Θεού».
4. Τι είναι τα «ηθικά χαρακτηριστικά»; Πώς καταστράφηκαν τα ηθικά μας χαρακτηριστικά από την Πτώση και πώς αποκαθίστανται;
5. Δώστε στοιχεία από την Αγία Γραφή για τρόπους με τους οποίους χάθηκαν ορισμένες από τις λογικές μας ικανότητες κατά την πτώση μας στην αμαρτία. Τι μας λέει ο Παύλος στους Κολοσσαείς για την αποκατάσταση των λογικών ικανοτήτων μας;
6. Τι σημαίνει για εμάς, ως εικόνες του Θεού, ότι μόνο ο Αδάμ όμως, καταγράφεται ότι έλαβε την ψυχή του απευθείας από την πνοή του Θεού;
7. Όταν ο Θεός δημιούργησε την ανθρωπότητα, σύναψε μια σχέση διαθήκης μαζί μας. Καταγράψτε και εξηγήστε τρεις πτυχές αυτής της σχέσης διαθήκης που είναι συγκεκριμένες για τον ρόλο μας ως εικόνες του Θεού.
8. Τι μας λέει η Αγία Γραφή για τη φύση της σχέσης μας με άλλα ανθρώπινα όντα; Χρησιμοποιήστε συγκεκριμένες αναφορές για να υποστηρίξετε την απάντησή σας.
9. Εξηγήστε τι σημαίνει η «πολιτιστική εντολή» στο εδάφιο Γένεση 1:28. Ποιες ευθύνες έδωσε ο Θεός στους ανθρώπους, και τι μας διδάσκει αυτό για το πώς πρέπει να συμπεριφερόμαστε στη γη και στα πλάσματά της;

**Ερωτήσεις εφαρμογής**

1. Τι μπορούμε να μάθουμε για τον εαυτό μας από το γεγονός ότι δημιουργηθήκαμε κατ' εικόνα Θεού;
2. Ο Θεός επέτρεψε στον Αδάμ και την Εύα να συμμετάσχουν στο έργο που ξεκίνησε στη δημιουργία. Τι υποδηλώνει αυτό για τη σημασία της αποστολής μας, καθώς και για τους ρόλους μας στις οικογένειες και την κοινωνία μας;
3. Ποια είδωλα μπορείτε να επισημάνετε στη κουλτούρα γύρω σας; Ποιο από αυτά βλέπετε και στη δική σας ζωή;
4. Στο Ιωάννης 14:9, ο Ιησούς είπε: «Όποιος με έχει δει, έχει δει τον Πατέρα». Πώς σας βοηθά αυτή η γνώση για τον Ιησού ως τέλεια εικόνα του Θεού ώστε να κατανοήσετε καλύτερα ποιος είναι ο Θεός;
5. Τι σημαίνει για εσάς προσωπικά ότι ο Θεός σας έχει ορίσει ως αντιβασιλέα για να κυβερνάτε τη δημιουργία για λογαριασμό του; Πώς επηρεάζει αυτό τον τρόπο που διακονείτε στους άλλους;
6. Δώστε κάποια συγκεκριμένα παραδείγματα και τρόπους με τους οποίους ο Θεός άρχισε να ανανεώνει και να αποκαθιστά τις ηθικές και λογικές σας ικανότητες από τότε που πιστέψατε στον Χριστό. Πώς μπορείτε να χρησιμοποιήσετε την εμπειρία σας για να βοηθήσετε τους γύρω σας να πιστέψουν;
7. Είναι ένα τεράστιο έργο να αντανακλάς τον χαρακτήρα του Θεού. Πώς μας καθοδηγεί ο νόμος του Θεού σε αυτό το έργο; Πώς μπορούμε να αντικατοπτρίζουμε τον χαρακτήρα του Θεού ακόμη και αν παραβιάσουμε το νόμο του Θεού;
8. Καλούμαστε να προωθήσουμε την αξιοπρέπεια και τη δικαιοσύνη για όλους τους ανθρώπους. Τι σας διδάσκει αυτό για τον τρόπο με τον οποίο πρέπει να συμπεριφέρεστε στους άπιστους γύρω σας;
9. Το να υποτάξουμε την γη μπορεί να φαίνεται λίγο διαφορετικό σήμερα από ό,τι για τον Αδάμ και την Εύα. Πώς εκπληρώνετε η «πολιτιστική εντολή» στη ζωή και την εποχή σας;
10. Ποιο είναι το πιο σημαντικό πράγμα που μάθατε σε αυτό το μάθημα;